62019TO0158_INF
Uznesenie Všeobecného súdu (druhá komora) z 12. novembra 2019 –Breyer/Komisia
(vec T‑158/19)
„Prístup k dokumentom – Nariadenie (ES) č. 1049/2001 – Dokumenty týkajúce sa výskumného projektu ‚iBorderCtrl: Intelligent Portable Control System‘ – Čiastočné zamietnutie prístupu – Námietka neprípustnosti – Nesprávne označenie žalovaného – Oprava návrhu – Zastavenie konania“
Súdne konanie – Návrh na začatie konania – Formálne náležitosti – Označenie žalovaného – Nesprávne označenie inej osoby, než je autor napadnutého aktu, za žalovaného – Neprípustnosť – Hranice – Okolnosti umožňujúce jednoznačné označenie žalovaného
[článok 263 prvý odsek ZFEÚ; Rokovací poriadok Všeobecného súdu, článok 76 písm. c)]
(pozri body 22 – 25, 31)
Predmet
Návrh podaný na základe článku 263 ZFEÚ na zrušenie rozhodnutia Výkonnej agentúry pre výskum (REA) zo 17. januára 2013 týkajúceho sa žiadosti o prístup k dokumentom podanej žalobcom na základe nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/003, s. 331)
Výrok
1.
Je potrebné domnievať sa, že účastník konania, proti ktorému je podaná táto žaloba, je Výkonná agentúra pre výskum (REA).
2.
Je potrebné rozhodnúť o námietke neprípustnosti uplatnenej Európskou komisiou.
3.
Patrick Breyer je povinný nahradiť trovy konania súvisiace s námietkou neprípustnosti.
4.
Kancelária doručí žalobu REA.